Izvajanje posebnih ukrepov za nadzorovane nekarantenske škodljive organizme pri pridelavi razmnoževalnega materiala in sadik sadnih rastlin v Sloveniji – PEČKARJI (Priloga 3 Pravilnika o trženju razmnoževalnega materiala in sadik sadnih rastlin, namenjenih za pridelavo sadja (Uradni list RS, št. 67/16, 18/20,  67/20 in 56/25).
	NNŠO/vrsta rastlin
	Predpisani posebni ukrepi
	Status NNŠO v Sloveniji
	Izvajanje posebnih ukrepov pri pridelavi razmnoževalnega materiala in sadik sadnih rastlin v Sloveniji

	Erwinia amylovora (Burrill) Winslow et al. 
(hrušev ožig)
na
Cydonia oblonga L. (kutina)
Malus Mill (jablana), 
Pyrus L. (hruška) 
– rastline za saditev, razen semen
	1. Razmnoževalni material in sadike se pridelujejo na območjih, za katera je znano, da so prosta Erwinia amylovora (Burrill) Winslow et al., 
ali
2. razmnoževalni material in sadike so se v zadnji popolni rastni dobi na enoti pridelave redno pregledovali, ves razmnoževalni material in vse sadike, ki so kazali simptome Erwinia amylovora (Burrill) Winslow et al., in vse sosednje gostiteljske rastline pa so bili takoj izruvani in uničeni.
	Navzoč: samo na nekaterih območjih

	V Sloveniji pride v poštev izvajanje ukrepa iz 2. točke.
V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2).
RPL (3) se izda, če pri vizualnih pregledih na enoti pridelave v zadnji popolni rastni dobi simptomi hruševega ožiga niso bili opaženi.
Če so bili simptomi hruševega ožiga v zadnji popolni rastni dobi na enoti pridelave opaženi, se RPL izda le pod pogojem, da se ves simptomatični razmnoževalni material in sadike in vse sosednje gostiteljske rastline izruvajo in takoj uničijo (4).

	Candidatus Phytoplasma mali Seemüller & Schneider 
(metličavost jablan)
na 
Malus Mill (jablana) 
– rastline za saditev, razen semen
	1. Razmnoževalni material in sadike se pridelujejo na območjih, za katera je znano, da so prosta Candidatus Phytoplasma mali Seemüller & Schneider;
ali
2. na razmnoževalnem materialu in sadikah na enoti pridelave v zadnji popolni rastni dobi niso bili opaženi simptomi Candidatus Phytoplasma mali Seemüller & Schneider, vse simptomatične rastline v neposredni bližini pa so bile izruvane in takoj uničene;
ali
3. simptomi Candidatus Phytoplasma mali Seemüller & Schneider so bili na enoti pridelave v zadnji popolni rastni dobi opaženi pri največ 2% razmnoževalnega materiala in sadik, vse simptomatične rastline in rastline v neposredni bližini so bile izruvane in takoj uničene, s testiranjem reprezentativnega vzorca preostalega asimptomatičnega razmnoževalnega materiala in sadik v partijah, v katerih so bili odkriti simptomatičen razmnoževalni material in sadike, pa je bilo ugotovljeno, da ni okužen s Candidatus Phytoplasma mali Seemüller & Schneider.
	Navzoč: na vseh delih območja.

	V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2) in rastlin v neposredni bližini (5).
RPL (3) se izda, če pri vizualnih pregledih na razmnoževalnem materialu in sadikah na enoti pridelave in na rastlinah v neposredni bližini v zadnji popolni rastni dobi simptomi metličavosti jablan niso bili opaženi.
Če so bili simptomi metličavosti jablan v zadnji popolni rastni dobi opaženi na rastlinah v neposredni bližini, se RPL izda pod pogojem, da se vse simptomatične rastline takoj izruvajo in uničijo (4).
Če so bili simptomi metličavosti jablan v zadnji popolni rastni dobi opaženi na razmnoževalnem materialu in sadikah na enoti pridelave, se RPL izda samo pod naslednjimi pogoji:
· ves simptomatični razmnoževalni material in sadike se takoj izruvajo in uničijo, izruvajo in uničijo se tudi morebitne simptomatične rastline v neposredni bližini, in 
· na enoti pridelave ne sme biti ugotovljenih skupaj več kot 2% simptomatičnega razmnoževalnega materiala in sadik, in
· reprezentativni vzorec preostalega asimptomatičnega  razmnoževalnega materiala in sadik rastlin iz partij, v katerih so bile ugotovljeni simptomi metličavosti jablan, se vzorči za testiranje na Candidatus Phytoplasma mali (metličavost jablan), in so rezultati testiranj negativni.
VZORČENJE (6)
Reprezentativni delež rastlin, ki se vzorčijo, predstavlja:
· 5 % asimptomatičnih matičnih rastlin iz vsake partije, v kateri so bile ugotovljene simptomatične matične rastline (oziroma najmanj 1 matična rastlina/partijo); 
· 0,2 % asimptomatičnih sadik iz vsake partije, v kateri so bile ugotovljene simptomatične sadike (oziroma najmanj 5 sadik/partijo).
Vzorčijo se korenine. Od vsake rastline se odvzame 2 do 3 stranske korenine na različnih mestih. Korenine naj bodo 10 do 30 cm dolge. 
Odvzeti vzorci se za testiranje združujejo, in sicer se v 1 vzorec za testiranje združijo vzorci, odvzeti od največ 5 matičnih rastlin ali od največ 5 sadik (vzorci morajo biti odvzeti od rastlin iz iste partije). 

	Candidatus Phytoplasma pyri Seemüller & Schneider 
(odmiranje hrušk)
na
Pyrus L. (hruška)
– rastline za saditev, razen semen
	1. Razmnoževalni material in sadike se pridelujejo na območjih, za katera je pristojni organ ugotovil, da so prosta Candidatus Phytoplasma pyri Seemüller & Schneider, v skladu z ustreznimi mednarodnimi standardi za fitosanitarne ukrepe;
ali
2. na razmnoževalnem materialu in sadikah na enoti pridelave v zadnji popolni rastni dobi niso bili opaženi simptomi Candidatus Phytoplasma pyri Seemüller & Schneider, vse simptomatične rastline v neposredni bližini pa so bile izruvane in takoj uničene; 
ali
3. razmnoževalni material in sadike na enoti pridelave ter vse rastline v neposredni bližini, ki so med vizualnimi pregledi, izvedenimi v zadnjih treh rastnih sezonah, kazali simptome  Candidatus Phytoplasma pyri Seemüller & Schneider, so bili izruvani in takoj uničeni.

	Navzoč: majhna zastopanost.
	V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2) in rastlin v neposredni bližini (5). 
Vodijo se evidence o ugotovljenih simptomih odmiranja hrušk ter izruvanju in uničenju simptomatičnega razmnoževalnega materiala in sadik na enoti pridelave ter simptomatičnih rastlin v neposredni bližini za tekočo rastno dobo najmanj za pretekli 2 leti.
RPL (3) se izda, če:
- pri vizualnih pregledih na razmnoževalnem materialu in sadikah na enoti pridelave in na rastlinah v neposredni bližini v zadnji popolni rastni dobi simptomi odmiranja hrušk niso bili opaženi.
Če so bili simptomi odmiranja hrušk v zadnji popolni rastni dobi opaženi na razmnoževalnem materialu in sadikah na enoti pridelave ali na rastlinah v neposredni bližini, se RPL izda le, če se: 
· ves simptomatični razmnoževalni material in sadike, ki v zadnji rastni dobi kažejo simptome odmiranja hrušk, takoj izruvajo in uničijo (4),
· je iz evidenc razvidno, da so bili v najmanj dveh preteklih rastnih dobah na podlagi izvedenih vizualnih pregledov razmnoževalnega materiala in sadik na tej enoti pridelave in rastlin v neposredni bližini izruvani in uničeni tudi ves razmnoževalni material in sadike ter rastline v neposredni bližini, ki so v preteklih rastnih dobah kazali simptome odmiranja hrušk.

	Tomato ringspot virus /TRSV/
virus obročkaste pegavosti paradižnika
Malus L.., 
- rastline za saditev, razen peloda in semen
	Posebni ukrepi bodo predpisani v spremembi Direktive 2014/98 in preneseni v Pravilnik o trženju razmnoževalnega materiala in sadik sadnih rastlin, namenjenih za pridelavo sadja.

	Odsoten: potrjeno s preiskavo
	_



OPOMBE:
(1) Razmnoževalni material sadnih rastlin: matične rastline sort in podlag ter ves material, pridobljen od matičnih rastlin: cepiči, potaknjenci, podlage, sadike ipd. (razen semena).
(2) Enota pridelave: nasad matičnih rastlin (lahko je na prostem ali v zavarovanem prostoru), zarodišče podlag, drevesnica.
(3) RPL: rastlinski potni list.
(4) Priporočen način uničenja: sežig ali zakop.
(5) Neposredna bližina enote pridelave: površina v oddaljenosti do 5 m od enote pridelave.
(6) Splošna navodila za vzorčenje so podana v Smernicah za izdajanje rastlinskih potnih listov, v Prilogi 7 - vzorčenje:  Odvzem vzorcev glede na skupino škodljivih organizmov.
